CELEX: 32012D0276
Language: lt
Date: 1336608000000
Title: 2012/276/ES: 2012 m. gegužės 10 d. Komisijos įgyvendinimo sprendimas dėl 2012 m. Europos Sąjungos finansinio įnašo į 10 valstybių narių (Belgijos, Bulgarijos, Danijos, Estijos, Italijos, Kipro, Latvijos, Rumunijos, Slovėnijos ir Suomijos) žuvininkystės sektoriaus duomenų rinkimo, tvarkymo ir naudojimo nacionalines programas (pranešta dokumentu Nr. C(2012) 3024)

24.5.2012   
            
            
               LT
            
            
               Europos Sąjungos oficialusis leidinys
            
            
               L 134/27
            
         KOMISIJOS ĮGYVENDINIMO SPRENDIMAS
   2012 m. gegužės 10 d.
   dėl 2012 m. Europos Sąjungos finansinio įnašo į 10 valstybių narių (Belgijos, Bulgarijos, Danijos, Estijos, Italijos, Kipro, Latvijos, Rumunijos, Slovėnijos ir Suomijos) žuvininkystės sektoriaus duomenų rinkimo, tvarkymo ir naudojimo nacionalines programas
   (pranešta dokumentu Nr. C(2012) 3024)
   (Tekstas autentiškas tik bulgarų, danų, estų, graikų, italų, latvių, olandų, prancūzų, rumunų, slovėnų, suomių ir švedų kalbomis)
   (2012/276/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo ir tvarkymo programų išlaidoms kompensuoti;
            
         
               (2)
            
            
               tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir 2008 m. liepos 14 d. Komisijos reglamentu (EB) Nr. 665/2008, kuriuo nustatomos išsamios Tarybos reglamento (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo taikymo taisyklės (3);
            
         
               (3)
            
            
               Belgija, Bulgarija, Danija, Estija, Italija, Kipras, Latvija, Rumunija, Slovėnija ir Suomija pateikė 2011–2013 m. nacionalines programas, kaip numatyta Reglamento (EB) Nr. 199/2008 4 straipsnio 4 ir 5 dalyse. Šios programos patvirtintos 2011 m. pagal Reglamento (EB) Nr. 199/2008 6 straipsnio 3 dalį;
            
         
               (4)
            
            
               šios valstybės narės, remdamosi 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006 įgyvendinimo taisyklės dėl valstybių narių išlaidų, patirtų renkant ir tvarkant pagrindinius žuvininkystės duomenis (4), 2 straipsniu, pateikė 2012 m. metines biudžeto prognozes. Komisija, vadovaudamasi Reglamento (EB) Nr. 1078/2008 4 straipsniu ir atsižvelgdama į patvirtintas nacionalines programas, įvertino metines biudžeto prognozes;
            
         
               (5)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metinę biudžeto prognozę ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi Reglamento (EB) Nr. 1078/2008 4 straipsnyje nurodyto metinių biudžeto prognozių vertinimo rezultatais;
            
         
               (6)
            
            
               Reglamento (EB) Nr. 861/2006 24 straipsnio 3 dalies b punkte nustatyta, kad Komisijos sprendimu turi būti nustatyta finansinio įnašo norma. To reglamento 16 straipsnyje nustatyta, kad Sąjungos finansinės priemonės pagrindinių duomenų rinkimo srityje neturi viršyti 50 % valstybių narių išlaidų, patirtų vykdant žuvininkystės sektoriaus duomenų rinkimo, tvarkymo ir naudojimo programą;
            
         
               (7)
            
            
               šis sprendimas yra finansavimo sprendimas pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 75 straipsnio 2 dalį;
            
         
               (8)
            
            
               šiame sprendime nustatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Didžiausios bendros Sąjungos finansinio įnašo sumos, 2012 m. skiriamos kiekvienai valstybei narei už žuvininkystės sektoriaus duomenų rinkimą, tvarkymą ir naudojimą, ir Sąjungos finansinio įnašo norma yra nustatytos priede.
   2 straipsnis
   Šis sprendimas skirtas Belgijos Karalystei, Bulgarijos Respublikai, Danijos Karalystei, Estijos Respublikai, Italijos Respublikai, Kipro Respublikai, Latvijos Respublikai, Rumunijai, Slovėnijos Respublikai ir Suomijos Respublikai.
   
      Priimta Briuselyje 2012 m. gegužės 10 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 295, 2008 11 4, p. 24.
   
      (5)  OL L 248, 2002 9 16, p. 1.
   
      PRIEDAS
      
         2011–2013 M. NACIONALINĖS PROGRAMOS
      
      
         REIKALAVIMUS ATITINKANČIOS IŠLAIDOS IR DIDŽIAUSIAS SĄJUNGOS ĮNAŠAS 2012 M.
      
      
                  (eurais)
               
            
                  Valstybė narė
               
               
                  Reikalavimus atitinkančios išlaidos
               
               
                  Didžiausias Sąjungos finansinis įnašas
                  (50 % norma)
               
            
                  Belgija
               
               
                  2 108 145,00
               
               
                  1 054 072,50
               
            
                  Bulgarija
               
               
                  199 740,00
               
               
                  99 870,00
               
            
                  Danija
               
               
                  6 440 240,00
               
               
                  3 220 120,00
               
            
                  Estija
               
               
                  566 084,00
               
               
                  283 042,00
               
            
                  Italija
               
               
                  7 859 576,00
               
               
                  3 929 788,00
               
            
                  Kipras
               
               
                  395 709,00
               
               
                  197 854,50
               
            
                  Latvija
               
               
                  337 444,00
               
               
                  168 722,00
               
            
                  Rumunija
               
               
                  507 906,00
               
               
                  253 953,00
               
            
                  Slovėnija
               
               
                  180 783,00
               
               
                  90 391,50
               
            
                  Suomija
               
               
                  1 761 072,00
               
               
                  880 536,00
               
            
                  Iš viso
               
               
                  20 356 699,00
               
               
                  10 178 349,50